Beatissime pater, exponit s. v. deuota creatura [vestra] Egerdus, episcopus Slesswicensis, deuotissimj vestri sancteque Romane ecclesie filij Johannis, Dacie et Swetie regis jllustris, orator ad eandem s. v. destinatus ac vnius ex palatij apostolici causarum auditoribus locumtenens, quod nuper prefatus Jo. rex, inter quendam (= quem) et nobilem virum Stenonem Stare (= Sture) militem super castro Orebro Arosiensis (!) diocesis cum suis attinentiis, terris, dominijs, juribus et pertinentiis, coram reuerendissimo domino Georgio episcopo, Albanensi cardinali, ac inter quem regem et reuerendos patres dominos archiepiscopum Vppsalensem ac Arosiensem, Scarensem, Strengnensem, Aboensem, Lincopensem, Vesrensem (!) et alios episcopos dicti archiepiscopi suffraganeos ac alios prelatos ecclesiasticos nec non prefatum Stenonem ac alios milites et proceres regni Swecie super obedientie, dicto Jo. regi per eos debite, subtractionibus ac recipiendi honesta seu debita monita et mandata dicti regis jlloque prefato Jo. vt coram regi parendi et obediendi dilationibus et denegationibus necnon priuilegiorum, libertatum, castrorum, dominiorum, jurisdictionum, fructuum et bonorum aliorumque jurium et attinentiarum dicti regni Swecie ad ipsum Jo. regem Swecie spectantium vsurpationibus et occupationibus coram reuerendo domino Jo. Ant., cardinali Alexandrino, lites et cause pendebant jndecise, possessionem dicti castrj, quam prefatus Steno tunc habetat, ac obedientiam plenam in premissis de consensu Stenonis ac archiepiscopi, episcoporum, prelatorum, militum et procerum predictorum existit assecutus; pro parte igitur dicti Jo. regis e s. v. humiliter suplicatur, quatenus alicui alteri prelato jn partibus illis residenti, quatenus predictos et quosuis alios coram prefatis d. cardinalibus, vt prefertur, et quibusuis palatij causarum huiusmodi auditoribus ac alijs judicibus jn Ro. cu. et extra eam in quibusuis forsan jnstantijs super premissis et illorum occasione pendentes [processus], si expressus partium accesserit assensus, apostolica auctoritate extinguat et de cetero non pendere decernat, committere digneminj de gratia speciali, premissis ac constitutionibus et ordinationibus ap. ceterisque contrarijs non obstantibus quibuscunque. Concessum vt petitur de consensu, jn presentia d. n. pape. Jo. car. Alexandrinus. – Et cum absolutione a censuris ad effectum etc.; et cum mandato de extinguendo et decernendo de consensu partium vt supra; et per breue eiusdem s. v. etiam si opus sit, ac supplicatione jntrodusa. Concessum vt supra. Jo car. Alex. Datum Rome apud Sanctum Petrum, pridie kalendas augusti anno sexto.